[{"text_idx": "#000004", "text": "Mistero c\u0302e Nigra Lago estas infanlibro plena de\naventuro kaj humuro. G\u0302i estas verkita per flua, eleganta\nstilo. Estas plezuro legi g\u0302in. Tio estas bona\nEsperanto-ekzerco kaj amuzaj\u0302o por junaj esperantistoj."}, {"text_idx": "#000006", "text": "C\u0302i tiu romaneto celas pliparte la saman grupon de gejunuloj, kiel la anglalingva romano de Sylvan ZAFT La Sekreta Lingvo de Peter Jameson \u2015 nome, tiujn 10-15-jarajn. G\u0302i estas nelonga, verkita en relative simpla lingvaj\u0302o, kaj traktas du el la tradiciaj temoj de gejunula literaturo: reveno al la bela naturo kaj solvo fare de junaj homoj de krimo."}, {"text_idx": "#000007", "text": "This novella is for the most part aimed at the same group of young people as Sylvan Zaft's English-language novel Peter Jameson's Secret Language \u2015 i.e., those in the 10 to 15-year age group. It is not overly long, written in relatively simple language, and has two of the traditional subjects of literature for young people: return to the beauties of nature and young people solving a crime."}, {"text_idx": "#000008", "text": "Alloga romaneto por infanoj de Sven Johansson, 1997, eldono de la au\u0306toro, ric\u0302e ilustrita de Beatrix Svenonius, 80 pag\u0302oj, vinktita."}, {"text_idx": "#000009", "text": "Jen vere tre plac\u0302a libro, kiun prezentas la sveda eldonejo Al-fab-et-o cele al la juna legantaro. G\u0302i estas originala verko el la plumo de Sven Johansson, al kiu ni jam s\u0302uldas multajn interesajn librojn kaj rakontojn, kiuj aperis en Fonto. Tiu libreto (kun nur 80 pag\u0302oj) aspektas tre plac\u0302e dank\u2019 al la ilustraj\u0302oj de Beatrix Svenonius, helpe de kiuj la junaj legantoj pli bone konatig\u0302os kun la samag\u0302aj herooj de tiu c\u0302arma rakonto. Sed ne nur geknaboj plezure legos tiun Mistero\u2019n c\u0302e Nigra Lago, ankau\u0306 plenkreskuloj, se ili kapablis konservi sian infanan animon..."}, {"text_idx": "#000014", "text": "La stilo de Sven Johansson estas tre moderna, kaj estas en lia teksto multaj neologismoj."}, {"text_idx": "#000015", "text": "Sed tio ne tro g\u0302enas la legadon. Li kelkfoje plisimpligas vortojn, donante tiel al ili malsaman sencon. Ekzemple: gardi anstatau\u0306 gardostari, fis\u0302i anstatau\u0306 fis\u0302kapti."}, {"text_idx": "#000023", "text": "Instruig\u0302os al infanoj pere de Mistero c\u0302e Nigra Lago\nplej vers\u0302ajne nekonataj vortoj pri la natura mondo; la romaneto\nprovizig\u0302as per glosaro por helpi al junaj legantoj. La lingvo\nfacile fluas kaj sendube la vortostoko de dekkelkjarula leganto\npligrandig\u0302os. Male la fantazio, la imagpovo, la kompreno pri la\nmondo, kiujn oni vane serc\u0302os en la romaneto de Johansson, sed\nkiujn oni nuntempe atendas en la plej sukcesaj modernaj"}, {"text_idx": "#000025", "text": "La sveda au\u0306toro Sten Johansson eldonas mem siajn verkojn sub la marko Al-fab-et-o. Antau\u0306 ol recenzi tri el ili mi menciu, ke, kiel okazas al la same valor-enhavaj mem-eldonaj libroj de Andre\u0301 Cherpillod au\u0306 Gerrit Berveling, lia romano \"Falc\u0302ita kiel fojno\" (au\u0306 la drasta \"La vojo de serpento sur roko\", de Torgny Lindgren, tradukita kaj eldonita de Johansson) meritas aperi en pli luksa vesto. Vinktita kajero kun kolorkartona kovrilo, kvankam digna kaj certe leginda, tamen apenau\u0306 montreblas al neparolantoj de la lingvo au\u0306 en ekspozicio pri g\u0302ia literaturo, se ne paroli pri la jug\u0302komisiono de la koncerna Nobel-premio."}, {"text_idx": "#000026", "text": "Interkona mateno konsistas el kvar teatraj\u0302oj originalaj, du el ili premiitaj en la Belartaj Konkursoj de UEA. Johansson konfesas du motivojn por verki dramojn en esperanto: ekzerci sian esprimkapablon en tute aparta artbranc\u0302o, kaj esperi iaman prezenton, ekzemple kasedan. La komenca unuaktaj\u0302o, \"Interkona mateno\", okazas, en maniero sprita kaj amuza, dum Universala Kongreso (kio, en opinio de kelkaj, sufic\u0302us por s\u0302ovi g\u0302in en la kategorion \"Esperanta Kulturo\"). Plej sukcesaj kaj interesaj mi trovas la duan kaj trian teatraj\u0302ojn, resp. \"Nepo benita\" (malgrau\u0306 iom tro rapida transiro en la antau\u0306lasta dialogo) kaj \"Savboato\" (absurdeta, pli surpriza ol la antau\u0306a, kun subtile dozita angorigo). Resume, plia pas\u0302o au\u0306 s\u0302tupo en la malabunda historio de nia teatro."}, {"text_idx": "#000027", "text": "C\u0302u \"Mistero c\u0302e Nigra Lago\" estas, kiel demandas sin kaj onin la dorskovrilo, la unua esperanta romaneto por kaj pri denaskuloj? Probable jes. La hazarda kunig\u0302o de ses denaskaj geknaboj (tri geparoj) en sveda urbeto same probablas, kiel renkonti madridan taksiiston kiu parolus volapukon, sed, nu, tiajn riproc\u0302ojn oni ne faris al la fama serio \"La kvinopo\", de Enid Blyton, multrilate pli fantazia. Kaj gravas, ke Johansson prezentas la aventurojn de sia plurgenta kaj plurlingva sesopo vers\u0302ajne, versimile. La intrigo, krom teni la atenton de la leganto, evitas la pekon de multaj infanlibroj, nome supozi infanojn stultaj. En stilo samtempe simpla kaj flua, g\u0302i ne ignoras aktualaj\u0302ojn, ekzemple rasismon kaj ksenofobion. Finas la romaneton glosaro kun vortoj bone konataj (\"brovo\"), ne tiom kutimaj (\"riceli\") kaj bezonataj en c\u0302iutaga lingvouzo (\"terpomfrito\", \"hau\u0306tkapulo\")."}, {"text_idx": "#000028", "text": "\"Se la infanoj Schulze ne estus tiel lacaj kaj varmaj, eble Brian Jespersen neniam estus murdita. Au\u0306 eble - pensas Renate Schulze, ilia patrino, kvankam s\u0302i nenion diras - eble ankau\u0306 la infanoj estus buc\u0302itaj kiel kunikloj.\" Jen kiel startas \"Falc\u0302ita kiel fojno\", krimromano realeca kiel la vivo mem. Germanaj, svedaj kaj alilandaj roluloj implikig\u0302as en enketon pri mortigo c\u0302e la bordo de sveda lago. Kiel dirus Piron, Johansson verkas en \"la bona lingvo\", kiun li mastras kun la esprimivo, elasto kaj eleganto de, kial ne?, Trevor Steele. La fakto, ke temas pri g\u0302enra verko, ne ambicia lau\u0306 siaj amplekso au\u0306 profundo, ne lasas tro da spaco, por ke lia proza talento manifestig\u0302u plene. G\u0302i tamen sin anoncas fres\u0302e kaj impete. Tian impreson faras lia prezento de socio komplika kaj kompleksa, ofte pretervidata sub la bildkarta aspekto de \"la kvieta, idilia Svedio\". Ne senmotive, do, oni rajtas nun atendi de Johansson la romanon, kriman au\u0306 ne, kie disfruktos liaj potencialoj."}]